pythainlp/thailaw-v1.0 huggingface dataset:
ประกาศกรมสวัสดิการและคุ้มครองแรงงาน

เรื่อง โรคที่ห้ามทํางานประดาน้ํา

พ.ศ. 2553

----------------------------------------

          โดยที่กฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับงานประดาน้ํา พ.ศ. 2548 กําหนดให้ลูกจ้าง ซึ่งทํางานประดาน้ําต้องไม่เป็นโรคที่อธิบดีประกาศกําหนด

          อาศัยอํานาจตามความในข้อ 5 (2) แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับงานประดาน้ํา พ.ศ. 2548 อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 41 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย อธิบดีกรมสวัสดิการและคุ้มครองแรงงาน จึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกรมสวัสดิการและคุ้มครองแรงงาน เรื่อง โรคที่ห้ามทํางานประดาน้ํา พ.ศ. 2553”


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ห้ามนายจ้างให้ลูกจ้างทํางานประดาน้ํา ในกรณีที่เป็นโรค ดังต่อไปนี้

          (1) โรคหรือปัญหาการไม่สามารถปรับความดันในหูชั้นกลาง และหรือไซนัสอย่างเรื้อรัง เช่น โรคทางเดินหายใจส่วนบนอักเสบเรื้อรัง

          (2) การฉีกขาดของเยื่อแก้วหู

          (3) โรคหูน้ําหนวกเรื้อรัง

          (4) โรคที่เกิดจากความผิดปกติของหูชั้นใน รวมถึงเวสติบูลาร์ เช่น โรคเมเนียร์ (Meniere’s Disease)

          (5) โรคปอดอุดกั้นหรือเรื้อรัง รวมถึงโรคหืดหอบ และโรคถุงลมโป่งพอง

          (6) โรคโพรงเยื่อหุ้มปอดมีอากาศ (Pneumothorax)

          (7) โรคของปอดที่มีโพรง หรือถุงอากาศภายในเนื้อปอด

          (8) ประวัติโรคลมชักหรือการชักใด ๆ นอกเหนือจากการชักไข้ในเด็ก

          (9) โรคของระบบประสาทส่วนกลางที่อาจส่งผลต่อการทํางานอย่างปลอดภัย

          (10) โรคจิตเภท หรือโรคทางจิตเวชที่ต้องรับประทานยาที่ออกฤทธิ์ต่อจิตประสาทอย่างต่อเนื่อง

          (11) โรคที่เกิดจากความผิดปกติของหัวใจและหลอดเลือด เช่น โรคลิ้นหัวใจ ผนังหัวใจผิดปกติ การเต้นผิดจังหวะของหัวใจ โรคหัวใจขาดเลือด และโรคหลอดเลือดหัวใจที่อาจส่งผลต่อการทํางานอย่างปลอดภัย

          (12) โรคความดันโลหิตสูงที่ควบคุมไม่ได้

          (13) โรคเบาหวาน ยกเว้นโรคเบาหวานที่ควบคุมได้โดยไม่ต้องใช้ยา

          (14) โรคการตายของเนื้อกระดูกบริเวณใกล้ข้อ (Juxta - articular Osteonecrosis)

          (15) โรคที่เกิดจากความผิดปกติของฮีโมโกลบิน

          (16) โรคมะเร็งนอกเหนือจากมะเร็งที่รักษาหายขาด และไม่มีการกําเริบภายใน 5 ปี

          (17) โรคไส้เลื่อนที่ไม่ได้รับการรักษาด้วยการผ่าตัด

          (18) โรคอื่น ๆ ที่แพทย์เวชศาสตร์ใต้น้ํา หรือแพทย์ที่ผ่านการอบรมหลักสูตรแพทย์เวชศาสตร์ใต้น้ําตรวจวินิจฉัยแล้วว่าอาจเป็นอันตรายต่อสุขภาพของลูกจ้างที่ทํางานประดาน้ํา


ผู้มีอํานาจลงนาม - ประกาศ ณ วันที่ 19 สิงหาคม พ.ศ. 2553

 

นางอัมพร  นิติสิริ

อธิบดีกรมสวัสดิการและคุ้มครองแรงงาน
ประกาศกรมสวัสดิการและคุ้มครองแรงงาน

เรื่อง หลักเกณฑ์การตรวจสุขภาพและจัดทําบัตรตรวจสุขภาพของลูกจ้างที่ทํางานประดาน้ํา

พ.ศ. 2553

------------------------------------------

          โดยที่กฎกระทรวงกําหนดมาตรฐานในการบริหารและการจัดการด้านความปลอดภัยอาชีวอนามัย และสภาพแวดล้อมในการทํางานเกี่ยวกับงานประดาน้ํา พ.ศ. 2548 กําหนดให้นายจ้างต้องจัดให้ลูกจ้างที่ทํางานประดาน้ําได้รับการตรวจสุขภาพตามกําหนดระยะเวลา และจัดทําบัตรตรวจสุขภาพลูกจ้างไว้ ตามหลักเกณฑ์ที่อธิบดีประกาศกําหนด

          อาศัยอํานาจตามความในข้อ 4 แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับงานประดาน้ํา พ.ศ. 2548 อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 41 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย อธิบดีกรมสวัสดิการและคุ้มครองแรงงาน จึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกรมสวัสดิการและคุ้มครองแรงงาน เรื่อง หลักเกณฑ์การตรวจสุขภาพและจัดทําบัตรตรวจสุขภาพของลูกจ้างที่ทํางานประดาน้ํา พ.ศ. 2553”


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ นายจ้างต้องจัดให้ลูกจ้างที่ทํางานประดาน้ํา เข้ารับการตรวจสุขภาพโดยแพทย์เวชศาสตร์ใต้น้ํา หรือแพทย์ที่ผ่านการอบรมหลักสูตรแพทย์เวชศาสตร์ใต้น้ํา ตามกําหนดระยะเวลา ดังนี้

          (1) ก่อนให้ลูกจ้างทํางานประดาน้ํา

          (2) ตรวจสุขภาพเป็นระยะ อย่างน้อยปีละครั้ง

          (3) ตรวจสุขภาพเป็นระยะอย่างน้อยปีละ 2 ครั้ง สําหรับลูกจ้างที่ทํางานประดาน้ําที่มีอายุตั้งแต่ 45 ปีขึ้นไป

          (4) เมื่อลูกจ้างเจ็บป่วยจากการทํางานประดาน้ํา หรือเจ็บป่วยด้วยโรคอื่นที่แพทย์สั่งให้ลูกจ้างหยุดงานตั้งแต่ 7 วันขึ้นไป


ข้อ ๔ ในการตรวจสุขภาพของลูกจ้างที่ทํางานประดาน้ํา ตามข้อ 3 หากพบความผิดปกติในร่างกายของลูกจ้างหรือลูกจ้างเจ็บป่วยเนื่องจากการทํางานเกี่ยวกับงานประดาน้ํา ให้นายจ้างปฏิบัติ ดังนี้

          4.1 ไม่ให้ลูกจ้างทํางานประดาน้ํา

          4.2 ให้ลูกจ้างได้รับการรักษาพยาบาลทันที


ข้อ ๕ นายจ้างต้องจัดให้มีระบบการให้คําปรึกษาและการส่งต่อลูกจ้างผู้ป่วยเพื่อให้ได้รับการรักษาโดยมิชักช้าในกรณีเกิดอันตรายจากการทํางานประดาน้ํา


ข้อ ๖ ให้นายจ้างจัดทําบัตรตรวจสุขภาพของลูกจ้าง โดยมีรายละเอียดตามแนบท้ายประกาศนี้ และเก็บบัตรตรวจสุขภาพของลูกจ้างไว้ในสถานประกอบกิจการพร้อมให้พนักงานตรวจแรงงานตรวจสอบได้ตลอดเวลา


ผู้มีอํานาจลงนาม - ประกาศ ณ วันที่ 7 กรกฎาคม พ.ศ. 2553

 

อัมพร  นิติสิริ

อธิบดีกรมสวัสดิการและคุ้มครองแรงงาน
ประกาศกรมสวัสดิการและคุ้มครองแรงงาน

เรื่อง คุณสมบัติและลักษณะต้องห้ามของผู้สมัครเข้ารับการเลือกตั้งเป็นผู้แทนฝ่ายนายจ้าง

และผู้แทนฝ่ายลูกจ้างในคณะกรรมการไตรภาคี พ.ศ. 2553

------------------------------------------------

          โดยที่ระเบียบกระทรวงแรงงาน ว่าด้วยแนวทางและวิธีการเพื่อให้ได้มาซึ่งผู้แทนฝ่ายนายจ้างและผู้แทนฝ่ายลูกจ้างในคณะกรรมการไตรภาคี พ.ศ. 2551 ข้อ 9 กําหนดให้อธิบดีกรมสวัสดิการและคุ้มครองแรงงานกําหนดคุณสมบัติและลักษณะต้องห้ามของผู้สมัครเข้ารับการเลือกตั้งเป็นผู้แทนฝ่ายนายจ้างและผู้แทนฝ่ายลูกจ้างในคณะกรรมการไตรภาคี ในกรณีที่กฎหมายมิได้กําหนดไว้

          อาศัยอํานาจตามความในข้อ 9 แห่งระเบียบกระทรวงแรงงาน ว่าด้วยแนวทางและวิธีการเพื่อให้ได้มาซึ่งผู้แทนฝ่ายนายจ้างและผู้แทนฝ่ายลูกจ้างในคณะกรรมการไตรภาคี พ.ศ. 2551 อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกรมสวัสดิการและคุ้มครองแรงงาน เรื่อง คุณสมบัติและลักษณะต้องห้ามของผู้สมัครเข้ารับการเลือกตั้งเป็นผู้แทนฝ่ายนายจ้างและผู้แทนฝ่ายลูกจ้างในคณะกรรมการไตรภาคี พ.ศ. 2553”


ข้อ ๒ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป


ข้อ ๓ ผู้สมัครเข้ารับการเลือกตั้งเป็นผู้แทนฝ่ายนายจ้างและผู้แทนฝ่ายลูกจ้างในคณะกรรมการสภาที่ปรึกษาเพื่อพัฒนาแรงงานแห่งชาติ ต้องมีคุณสมบัติและไม่มีลักษณะต้องห้าม ดังต่อไปนี้

          (1) มีสัญชาติไทย

          (2) เป็นนายจ้างหรือลูกจ้าง

          (3) ไม่ดํารงตําแหน่งกรรมการสภาที่ปรึกษาเพื่อพัฒนาแรงงานแห่งชาติติดต่อกันเกินสี่ปี


ข้อ ๔ ผู้สมัครเข้ารับการเลือกตั้งเป็นผู้แทนฝ่ายนายจ้างและผู้แทนฝ่ายลูกจ้างในคณะกรรมการค่าจ้าง ต้องมีคุณสมบัติและไม่มีลักษณะต้องห้าม ดังต่อไปนี้

          (1) มีสัญชาติไทย

          (2) มีอายุตั้งแต่ยี่สิบห้าปีขึ้นไป

          (3) เป็นผู้มีความเลื่อมใสในการปกครองตามระบอบประชาธิปไตยอันมีพระมหากษัตริย์เป็นประมุข

          (4) เป็นนายจ้างหรือลูกจ้าง

          (5) ในกรณีผู้สมัครถูกเสนอชื่อโดยสมาคมนายจ้าง สหภาพแรงงาน หรือคณะกรรมการสวัสดิการในสถานประกอบกิจการ ต้องเป็นหรือเคยเป็นกรรมการสมาคมนายจ้างหรือกรรมการสหภาพแรงงาน หรือเป็นหรือเคยเป็นกรรมการลูกจ้างหรือกรรมการสวัสดิการในสถานประกอบกิจการ

          (6) เป็นผู้มีความรู้หรือประสบการณ์เกี่ยวกับการคุ้มครองแรงงานและการแรงงานสัมพันธ์

          (7) ไม่เคยต้องโทษจําคุกโดยคําพิพากษาถึงที่สุดให้จําคุก เว้นแต่เป็นโทษสําหรับความผิดที่ได้กระทําโดยประมาทหรือความผิดลหุโทษ

          (8) ไม่เป็นบุคคลล้มละลาย คนไร้ความสามารถหรือคนเสมือนไร้ความสามารถ


ผู้มีอํานาจลงนาม - ประกาศ ณ วันที่ 15 มิถุนายน พ.ศ. 2553

 

สมชาย  วงษ์ทอง

รองอธิบดี ปฏิบัติราชการแทน

อธิบดีกรมสวัสดิการและคุ้มครองแรงงาน
ประกาศกรมสวัสดิการและคุ้มครองแรงงาน

เรื่อง หลักสูตรเกี่ยวกับการสร้างเครือข่ายการคุ้มครองแรงงาน

พ.ศ. 2553

---------------------------------------------------

          โดยที่ระเบียบกรมสวัสดิการและคุ้มครองแรงงาน ว่าด้วยการออกบัตรประจําตัวเครือข่ายการคุ้มครองแรงงาน พ.ศ. 2552 กําหนดให้เครือข่ายการคุ้มครองแรงงานต้องผ่านการอบรมหรือสัมมนาตามหลักสูตรเกี่ยวกับการสร้างเครือข่ายการคุ้มครองแรงงาน หรือหลักสูตรอื่นตามที่อธิบดีประกาศกําหนด

          อาศัยอํานาจตามความในข้อ 4 ของระเบียบกรมสวัสดิการและคุ้มครองแรงงาน ว่าด้วยการออกบัตรประจําตัวเครือข่ายการคุ้มครองแรงงาน พ.ศ. 2552 อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกรมสวัสดิการและคุ้มครองแรงงาน เรื่อง หลักสูตรเกี่ยวกับการสร้างเครือข่ายการคุ้มครองแรงงาน พ.ศ. 2553”


ข้อ ๒ ประกาศนี้ให้ใช้บังคับตั้งแต่วันประกาศเป็นต้นไป


ข้อ ๓ บุคคลที่จะเป็นเครือข่ายการคุ้มครองแรงงานต้องผ่านการอบรมหรือสัมมนาหลักสูตรใดหลักสูตรหนึ่ง ดังต่อไปนี้

          (1) หลักสูตรการสร้างเครือข่ายการคุ้มครองแรงงาน (ครูแนะแนว)

          (2) หลักสูตรการสร้างความเข้มแข็งเครือข่ายด้านแรงงาน (ครูแนะแนว)

          (3) หลักสูตรการสร้างเครือข่ายที่ปรึกษาแรงงานหญิงในสถานประกอบกิจการ

          (4) หลักสูตรการสร้างความเข้มแข็งเครือข่ายที่ปรึกษาแรงงานหญิงในสถานประกอบกิจการ

          (5) หลักสูตรการสร้างเครือข่ายผู้ประกอบการ

          (6) หลักสูตรการสร้างความเข้มแข็งเครือข่ายผู้ประกอบการ

          (7) หลักสูตรการสร้างเครือข่ายลูกจ้าง

          (8) หลักสูตรการสร้างความเข้มแข็งเครือข่ายลูกจ้าง

          (9) หลักสูตรการสร้างเครือข่ายท้องถิ่น

          (10) หลักสูตรการสร้างความเข้มแข็งเครือข่ายท้องถิ่น

          (11) หลักสูตรการสร้างเครือข่ายสื่อมวลชน

          (12) หลักสูตรการสร้างความเข้มแข็งเครือข่ายสื่อมวลชน

          (13) หลักสูตรการสร้างเครือข่ายการคุ้มครองแรงงานหญิงและเด็กระหว่างภาครัฐและเอกชน

          (14) หลักสูตรการสร้างความเข้มแข็งเครือข่ายการคุ้มครองแรงงานหญิงและเด็กระหว่างภาครัฐและเอกชน

          (15) หลักสูตรการสร้างเครือข่ายการคุ้มครองแรงงานในระบบ

          (16) หลักสูตรการสร้างความเข้มแข็งเครือข่ายการคุ้มครองแรงงานในระบบ

          (17) หลักสูตรการสร้างเครือข่ายการคุ้มครองแรงงานนอกระบบ


ผู้มีอํานาจลงนาม - ประกาศ ณ วันที่ 8 กุมภาพันธ์ พ.ศ. 2553

 

อัมพร นิติสิริ

อธิบดีกรมสวัสดิการและคุ้มครองแรงงาน
ประกาศกรมสวัสดิการและคุ้มครองแรงงาน

เรื่อง กําหนดสถานที่ยื่นคําขอขึ้นทะเบียนเป็นผู้รับรองรายงานการตรวจวัดและวิเคราะห์สภาวะ

การทํางานในเขตกรุงเทพมหานคร

พ.ศ. 2552

-------------------------------------------------------

          โดยที่กฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัยและสภาพแวดล้อมในการทํางานเกี่ยวกับความร้อน แสงสว่าง และเสียง พ.ศ. 2549 กําหนดให้อธิบดีประกาศสถานที่ยื่นคําขอขึ้นทะเบียนเป็นผู้รับรองรายงานการตรวจวัดและวิเคราะห์สภาวะการทํางานในเขตกรุงเทพมหานคร

          อาศัยอํานาจตามความในข้อ 17 วรรคสอง แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับความร้อน แสงสว่าง และเสียง พ.ศ. 2549 อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 41 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกรมสวัสดิการและคุ้มครองแรงงาน เรื่อง กําหนดสถานที่ยื่นคําขอขึ้นทะเบียนเป็นผู้รับรองรายงานการตรวจวัดและวิเคราะห์สภาวะการทํางานในเขตกรุงเทพมหานคร พ.ศ. 2552”


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ผู้ที่ประสงค์จะขอขึ้นทะเบียนเป็นผู้รับรองรายงานการตรวจวัดและวิเคราะห์สภาวะการทํางาน ในเขตกรุงเทพมหานคร ให้ยื่นคําขอ ณ กองตรวจความปลอดภัย หรือกลุ่มงานสวัสดิการและคุ้มครองแรงงานทุกพื้นที่


ผู้มีอํานาจลงนาม - ประกาศ ณ วันที่ 4 มิถุนายน พ.ศ. 2552

 

อัมพร  นิติสิริ

อธิบดีกรมสวัสดิการและคุ้มครองแรงงาน
ประกาศกรมสวัสดิการและคุ้มครองแรงงาน

เรื่อง หลักเกณฑ์การจัดทําแผนงานด้านความปลอดภัยในการทํางานสําหรับงานก่อสร้าง

พ.ศ. 2552

---------------------------------------

          โดยที่กฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัยและสภาพแวดล้อมในการทํางานเกี่ยวกับงานก่อสร้าง พ.ศ. 2551 กําหนดให้นายจ้างจัดทําแผนงานด้านความปลอดภัยในการทํางานสําหรับงานก่อสร้าง ตามหลักเกณฑ์ที่อธิบดีประกาศกําหนด

          อาศัยอํานาจตามความในข้อ 3 แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับงานก่อสร้าง พ.ศ. 2551 อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 41 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกรมสวัสดิการและคุ้มครองแรงงาน เรื่อง หลักเกณฑ์การจัดทําแผนงานด้านความปลอดภัยในการทํางานสําหรับงานก่อสร้าง พ.ศ. 2552” 


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ให้นายจ้างจัดทําแผนงานด้านความปลอดภัยในการทํางานสําหรับงานก่อสร้าง ดังต่อไปนี้

          (1) งานอาคารที่มีพื้นที่รวมกันทุกชั้นหรือชั้นหนึ่งชั้นใดในหลังเดียวกันเกิน 2,000 เมตร หรืออาคารที่มีความสูงตั้งแต่ 15 เมตรขึ้นไป และมีพื้นที่รวมกันทุกชั้นหรือชั้นหนึ่งชั้นใดในหลังเดียวกันเกิน 1,000 ตารางเมตร

          (2) งานสะพานที่มีช่วงความยาวตั้งแต่ 30 เมตรขึ้นไป หรืองานสะพานข้ามทางแยกหรือทางยกระดับ สะพานกลับรถ หรือทางแยกต่างระดับ

          (3) งานขุด งานซ่อม หรืองานรื้อถอนระบบสาธารณูปโภคที่ลึกตั้งแต่ 3 เมตรขึ้นไป

          (4) งานอุโมงค์หรือทางลอด

          (5) งานก่อสร้างอื่นที่อธิบดีกรมสวัสดิการและคุ้มครองแรงงานประกาศกําหนด

          การจัดทําแผนงานด้านความปลอดภัยในการทํางานดังกล่าว ให้จัดทําก่อนเริ่มดําเนินการก่อสร้าง และเก็บไว้พร้อมที่จะให้พนักงานตรวจแรงงานตรวจสอบได้


ข้อ ๔ แผนงานด้านความปลอดภัยในการทํางานสําหรับงานก่อสร้างต้องจัดทําเป็นหนังสือและสอดคล้องกับแผนงานการก่อสร้าง ซึ่งอย่างน้อยต้องประกอบด้วย

          (1) แผนควบคุมดูแลความปลอดภัยในการทํางานที่สอดคล้องกับกฎหมายความปลอดภัยในการทํางาน

          (2) แผนฝึกอบรมให้ความรู้ด้านความปลอดภัยในการทํางานแก่ลูกจ้างที่มีหน้าที่เกี่ยวข้องกับการทํางานตาม ข้อ 3

          (3) แผนรณรงค์ส่งเสริมความปลอดภัยในการทํางาน

          (4) แผนฉุกเฉินกรณีเกิดอุบัติเหตุในการทํางาน

          (5) แผนการตรวจสอบ วิเคราะห์ และรายงานอุบัติเหตุที่เกิดขึ้น


ข้อ ๕ แผนงานด้านความปลอดภัยในการทํางานสําหรับงานก่อสร้างตามข้อ 4 ต้องมีรายละเอียด เช่น ชื่อโครงการหรือกิจกรรม วัตถุประสงค์ กลุ่มเป้าหมาย งบประมาณ แผนการปฏิบัติงาน ซึ่งระบุวิธีการ ขั้นตอนและระยะเวลาการปฏิบัติ ผลลัพธ์ที่คาดว่าจะได้รับ ผลสัมฤทธิ์ของโครงการหรือกิจกรรม วิธีการประเมินผลโครงการหรือกิจกรรม ระยะเวลาการทบทวนและปรับปรุงแก้ไขแผนงาน และผู้มีหน้าที่รับผิดชอบ


ผู้มีอํานาจลงนาม - ประกาศ ณ วันที่ 7 พฤษภาคม พ.ศ. 2552

 

อัมพร  นิติสิริ

อธิบดีกรมสวัสดิการและคุ้มครองแรงงาน
ประกาศกรมสวัสดิการและคุ้มครองแรงงาน

เรื่อง กําหนดแบบแจ้งสถานที่ปฏิบัติงานของลูกจ้างทํางานประดาน้ํา

พ.ศ. 2552

-------------------------------------------------------

          โดยที่กฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัยและสภาพแวดล้อมในการทํางานเกี่ยวกับงานประดาน้ํา พ.ศ. 2548 กําหนดว่า นายจ้างจะให้ลูกจ้างทํางานประดาน้ํา ณ สถานที่ใด หรือเปลี่ยนสถานที่การทํางานประดาน้ําต้องแจ้งสถานที่นั้นต่ออธิบดีหรือผู้ซึ่งอธิบดีมอบหมายทราบล่วงหน้าก่อนการทํางานไม่น้อยกว่าเจ็ดวัน ตามแบบที่อธิบดีประกาศกําหนด

          อาศัยอํานาจตามความในข้อ 3 แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับงานประดาน้ํา พ.ศ. 2548 อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 41 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกรมสวัสดิการและคุ้มครองแรงงาน เรื่อง กําหนดแบบแจ้งสถานที่ปฏิบัติงานของลูกจ้างทํางานประดาน้ํา พ.ศ. 2552”


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ แบบแจ้งสถานที่ปฏิบัติงานของลูกจ้างทํางานประดาน้ํา ให้เป็นไปตามแบบท้ายประกาศนี้


ผู้มีอํานาจลงนาม - ประกาศ ณ วันที่ 14 พฤษภาคม พ.ศ. 2552

 

อัมพร  นิติสิริ

อธิบดีกรมสวัสดิการและคุ้มครองแรงงาน
ประกาศกรมสวัสดิการและคุ้มครองแรงงาน

เรื่อง แบบแสดงสภาพการจ้างและสภาพการทํางานของสถานประกอบกิจการ

พ.ศ. 2551

-------------------------------------------------

          อาศัยอํานาจตามความในมาตรา 115/1 แห่งพระราชบัญญัติคุ้มครองแรงงาน พ.ศ. 2541 ซึ่งแก้ไขเพิ่มเติมโดยพระราชบัญญัติคุ้มครองแรงงาน (ฉบับที่ 2) พ.ศ. 2551 อธิบดีกรมสวัสดิการและคุ้มครองแรงงาน จึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกรมสวัสดิการและคุ้มครองแรงงาน เรื่อง แบบแสดงสภาพการจ้างและสภาพการทํางานของสถานประกอบกิจการ พ.ศ. 2551”


ข้อ ๒ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป


ข้อ ๓ แบบแสดงสภาพการจ้างและสภาพการทํางานของสถานประกอบกิจการ ให้เป็นไปตามแบบ คร. 11 ท้ายประกาศนี้


ผู้มีอํานาจลงนาม - ประกาศ ณ วันที่ 30 พฤษภาคม พ.ศ. 2551

 

ผดุงศักดิ์  เทพหัสดิน ณ อยุธยา

อธิบดีกรมสวัสดิการและคุ้มครองแรงงาน
ประกาศกรมสวัสดิการและคุ้มครองแรงงาน

เรื่อง กําหนดแบบคําร้องและแบบคําสั่งพนักงานตรวจแรงงาน

--------------------------------

          อาศัยอํานาจตามความในมาตรา 123 วรรคหนึ่ง และมาตรา 124 วรรคสาม และวรรคหก แห่งพระราชบัญญัติคุ้มครองแรงงาน พ.ศ. 2541 อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกรมสวัสดิการและคุ้มครองแรงงาน เรื่องกําหนดแบบคําร้องและแบบคําสั่งพนักงานตรวจแรงงาน”


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ให้ยกเลิกประกาศกรมสวัสดิการและคุ้มครองแรงงาน เรื่อง แบบคําร้องและแบบคําสั่งของพนักงานตรวจแรงงาน ลงวันที่ 19 สิงหาคม พ.ศ. 2541


ข้อ ๔ คําร้องที่ลูกจ้างยื่นต่อพนักงานตรวจแรงงานเพื่อดําเนินการในกรณีที่นายจ้างฝ่าฝืนหรือไม่ปฏิบัติตามเกี่ยวกับสิทธิได้รับเงินอย่างหนึ่งอย่างใด ตามมาตรา 123 แห่งพระราชบัญญัติคุ้มครองแรงงาน พ.ศ. 2541 ให้เป็นไปตามแบบ คร. 7 ท้ายประกาศนี้


ข้อ ๕ คําสั่งพนักงานตรวจแรงงานซึ่งวินิจฉัยสั่งการตามคําร้องของลูกจ้าง ในข้อ 4 ให้เป็นไปตามแบบ คร. 8 ท้ายประกาศนี้


ผู้มีอํานาจลงนาม - ประกาศ ณ วันที่ 30 กรกฎาคม พ.ศ. 2547

 

สุรินทร์  จิรวิศิษฎ์

อธิบดีกรมสวัสดิการและคุ้มครองแรงงาน


อื่นๆ - [เอกสารแนบท้าย]

1. แบบคําร้องต่อพนักงานตรวจแรงงาน ตามพระราชบัญญัติคุ้มครองแรงงาน พ.ศ. 2541 (แบบ คร. 7)

2. คําสั่งพนักงานตรวจแรงงาน (แบบ คร. 8)

(ดูข้อมูลจากภาพกฎหมาย)
ประกาศกรมสวัสดิการและคุ้มครองแรงงาน

เรื่อง กําหนดแบบคําร้องและแบบคําสั่งพนักงานตรวจแรงงาน

พ.ศ. 2551

-------------------------------------------------

          อาศัยอํานาจตามความในมาตรา 123 แห่งพระราชบัญญัติคุ้มครองแรงงาน พ.ศ. 2541 และมาตรา 124 แห่งพระราชบัญญัติคุ้มครองแรงงาน พ.ศ. 2541 ซึ่งแก้ไขเพิ่มเติมโดยพระราชบัญญัติคุ้มครองแรงงาน (ฉบับที่ 2) พ.ศ. 2551 อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกรมสวัสดิการและคุ้มครองแรงงาน เรื่อง กําหนดแบบคําร้องและแบบคําสั่งพนักงานตรวจแรงงาน พ.ศ. 2551”


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ให้ยกเลิกประกาศกรมสวัสดิการและคุ้มครองแรงงาน เรื่อง กําหนดแบบคําร้องและแบบคําสั่งพนักงานตรวจแรงงาน ลงวันที่ 30 กรกฎาคม พ.ศ. 2547


ข้อ ๔ คําร้องที่ลูกจ้างยื่นต่อพนักงานตรวจแรงงานเพื่อดําเนินการในกรณีที่นายจ้างฝ่าฝืนหรือไม่ปฏิบัติตามเกี่ยวกับสิทธิได้รับเงินอย่างหนึ่งอย่างใด ตามมาตรา 123 แห่งพระราชบัญญัติคุ้มครองแรงงาน พ.ศ. 2541 ให้เป็นไปตามแบบ คร. 7 ท้ายประกาศนี้


ข้อ ๕ คําสั่งพนักงานตรวจแรงงานซึ่งวินิจฉัยสั่งการตามคําร้องของลูกจ้างในข้อ 4 ให้เป็นไปตามแบบ คร. 8 ท้ายประกาศนี้


ผู้มีอํานาจลงนาม - ประกาศ ณ วันที่ 29 พฤษภาคม พ.ศ. 2551

 

ผดุงศักดิ์  เทพหัสดิน ณ อยุธยา

อธิบดีกรมสวัสดิการและคุ้มครองแรงงาน
ประกาศกรมสวัสดิการและคุ้มครองแรงงาน

เรื่อง กําหนดแบบสมุดสุขภาพประจําตัวของลูกจ้างที่ทํางานเกี่ยวกับปัจจัยเสี่ยง

และแบบแจ้งผลการตรวจสุขภาพของลูกจ้างที่พบความผิดปกติหรือการเจ็บป่วย

การให้การรักษาพยาบาล และการป้องกันแก้ไข

พ.ศ. 2551

----------------------------------------------

          โดยที่กฎกระทรวงกําหนดหลักเกณฑ์และวิธีการตรวจสุขภาพของลูกจ้าง และส่งผลการตรวจแก่พนักงานตรวจแรงงาน พ.ศ. 2547 ข้อ 6 กําหนดให้นายจ้างจัดให้มีสมุดสุขภาพประจําตัวของลูกจ้าง ที่ทํางานเกี่ยวกับปัจจัยเสี่ยงตามแบบที่อธิบดีประกาศกําหนด และข้อ 9 วรรคสอง กําหนดให้นายจ้างส่งผลการตรวจสุขภาพของลูกจ้างที่พบความผิดปกติ หรือการเจ็บป่วย การให้การรักษาพยาบาลและการป้องกันแก้ไขต่อพนักงานตรวจแรงงานตามแบบที่อธิบดีประกาศกําหนด

          อาศัยอํานาจตามความในข้อ 6 และข้อ 9 วรรคสอง แห่งกฎกระทรวงกําหนดหลักเกณฑ์และวิธีการตรวจสุขภาพของลูกจ้าง และส่งผลการตรวจแก่พนักงานตรวจแรงงาน พ.ศ. 2547 อธิบดี กรมสวัสดิการและคุ้มครองแรงงาน จึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกรมสวัสดิการและคุ้มครองแรงงาน เรื่อง กําหนดแบบสมุดสุขภาพประจําตัวของลูกจ้างที่ทํางานเกี่ยวกับปัจจัยเสี่ยง และแบบแจ้งผลการตรวจสุขภาพของลูกจ้าง ที่พบความผิดปกติหรือการเจ็บป่วย การให้การรักษาพยาบาล และการป้องกันแก้ไข พ.ศ. 2551”


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ สมุดสุขภาพประจําตัวของลูกจ้างที่ทํางานเกี่ยวกับปัจจัยเสี่ยงให้เป็นไปตามแบบท้ายประกาศนี้


ข้อ ๔ แบบแจ้งผลการตรวจสุขภาพของลูกจ้างที่พบความผิดปกติหรือการเจ็บป่วย การให้การรักษาพยาบาล และการป้องกันแก้ไข ให้เป็นไปตามแบบ จผส. 1 ท้ายประกาศนี้


ผู้มีอํานาจลงนาม - ประกาศ ณ วันที่ 4 มกราคม พ.ศ. 2551

 

ผดุงศักดิ์ เทพหัสดิน ณ อยุธยา

อธิบดีกรมสวัสดิการและคุ้มครองแรงงาน
ประกาศกรมสวัสดิการและคุ้มครองแรงงาน

เรื่อง กําหนดหน่วยงานฝึกอบรมการดับเพลิงขั้นต้น หน่วยงานฝึกซ้อมดับเพลิงและฝึกซ้อมหนีไฟ

พ.ศ. 2550

-----------------------------------------------

          โดยที่ประกาศกระทรวงมหาดไทย เรื่อง การป้องกันและระงับอัคคีภัยในสถานประกอบการเพื่อความปลอดภัยในการทํางานสําหรับลูกจ้าง ลงวันที่ 21 พฤศจิกายน พ.ศ. 2534 ข้อ 19 (3) กําหนดให้นายจ้างจัดให้ลูกจ้างเข้ารับการฝึกอบรมการดับเพลิงขั้นต้นจากหน่วยงานที่ทางราชการกําหนดหรือยอมรับไม่น้อยกว่าร้อยละสี่สิบของจํานวนลูกจ้างในแต่ละหน่วยงานของสถานประกอบการและข้อ 36 วรรคสาม กําหนดให้นายจ้างที่ไม่สามารถฝึกซ้อมดับเพลิงหรือหนีไฟได้เองให้ขอความร่วมมือหน่วยงานดับเพลิงท้องถิ่นหรือหน่วยงานที่ทางราชการรับรองช่วยดําเนินการฝึกซ้อม

          อาศัยอํานาจตามความในข้อ 19 (3) และข้อ 36 วรรคสาม แห่งประกาศกระทรวงมหาดไทย เรื่อง การป้องกันและระงับอัคคีภัยในสถานประกอบการเพื่อความปลอดภัยในการทํางานสําหรับลูกจ้าง ลงวันที่ 21 พฤศจิกายน พ.ศ. 2534 ประกอบกับมาตรา 166 แห่งพระราชบัญญัติคุ้มครองแรงงาน พ.ศ. 2541 อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกรมสวัสดิการและคุ้มครองแรงงาน เรื่อง กําหนดหน่วยงานฝึกอบรมการดับเพลิงขั้นต้น หน่วยงานฝึกซ้อมดับเพลิงและฝึกซ้อมหนีไฟ พ.ศ. 2550”


ข้อ ๒ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป


ข้อ ๓ ให้ยกเลิกประกาศกรมสวัสดิการและคุ้มครองแรงงาน เรื่อง กําหนดหน่วยงานฝึกอบรมการดับเพลิงขั้นต้นแก่ลูกจ้าง ลงวันที่ 31 พฤษภาคม พ.ศ. 2547


ข้อ ๔ ให้หน่วยงานดังต่อไปนี้เป็นหน่วยงานที่ให้นายจ้างจัดให้ลูกจ้างเข้ารับการฝึกอบรมการดับเพลิงขั้นต้น ฝึกซ้อมดับเพลิงหรือฝึกซ้อมหนีไฟ ได้แก่

          (1) กรมป้องกันและบรรเทาสาธารณภัย กระทรวงมหาดไทย

          (2) สํานักป้องกันและบรรเทาสาธารณภัย กรุงเทพมหานคร

          (3) หน่วยงานดับเพลิงของเทศบาล องค์การบริหารส่วนจังหวัด องค์การบริหารส่วนตําบลและเมืองพัทยา

          (4) หน่วยงานอื่นตามที่อธิบดีประกาศกําหนด


ผู้มีอํานาจลงนาม - ประกาศ ณ วันที่ 17 กันยายน พ.ศ. 2550

 

ผดุงศักดิ์ เทพหัสดิน ณ อยุธยา

อธิบดีกรมสวัสดิการและคุ้มครองแรงงาน
ประกาศกรมสวัสดิการและคุ้มครองแรงงาน

เรื่อง แบบคําขอขึ้นทะเบียนเป็นผู้รับรองรายงานการตรวจวัดและวิเคราะห์สภาวะการทํางาน

พ.ศ. 2550

------------------------------------------------

          โดยที่ข้อ 17 แห่งกฎกระทรวงกําหนดมาตรฐานในการบริหารและการจัดการด้านความปลอดภัยอาชีวอนามัย และสภาพแวดล้อมในการทํางานเกี่ยวกับความร้อน แสงสว่าง และเสียง พ.ศ. 2549 กําหนดให้ผู้ประสงค์จะขอขึ้นทะเบียนเป็นผู้รับรองรายงานการตรวจวัดและวิเคราะห์สภาวะการทํางานยื่นคําขอพร้อมสําเนาเอกสารหลักฐานต่ออธิบดีหรือผู้ซึ่งอธิบดีมอบหมาย ตามแบบที่อธิบดีประกาศกําหนด

          อาศัยอํานาจตามความในข้อ 17 แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับความร้อน แสงสว่างและเสียง พ.ศ. 2549 อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกรมสวัสดิการและคุ้มครองแรงงาน เรื่อง แบบคําขอขึ้นทะเบียนเป็นผู้รับรองรายงานการตรวจวัดและวิเคราะห์สภาวะการทํางาน พ.ศ. 2550”


ข้อ ๒ ประกาศนี้ให้ใช้บังคับตั้งแต่วันประกาศเป็นต้นไป


ข้อ ๓ แบบคําขอขึ้นทะเบียนเป็นผู้รับรองรายงานการตรวจวัดและวิเคราะห์สภาวะการทํางานให้เป็นไปตามแบบ รสส.1 ท้ายประกาศนี้


ผู้มีอํานาจลงนาม - ประกาศ ณ วันที่ 11 พฤษภาคม พ.ศ. 2550

 

ผดุงศักดิ์ เทพหัสดิน ณ อยุธยา

อธิบดีกรมสวัสดิการและคุ้มครองแรงงาน